বিশ্বজয়ীর খেতাবে ভূষিত হলেন প্রধানমন্ত্রী নরেন্দ্র মোদী। চলতি বছরের জন্য এই খেতাব দিচ্ছে রাষ্ট্রসঙ্ঘ। মোদীর সঙ্গেই এই পুরস্কার পাচ্ছেন ফরাসি প্রেসিডেন্ট ইমানুয়েল ম্যাক্রোন।
‘চ্যাম্পিয়ন্স অফ দি আর্থ’— সর্বভারতীয় সংবাদমাধ্যমের প্রতিবেদন অনুযায়ী এটি রাষ্ট্রসঙ্ঘের পরিবেশ বিষয়ক সর্বোচ্চ পুরস্কার। মোদী এবং ম্যাক্রোন— দু’জনেই ‘ইন্টারন্যাশনাল সোলার অ্যালায়েন্স’ বা আন্তর্জাতিক সৌর জোটের বিষয়টি ছড়িয়ে দিতে পথপ্রদর্শকের ভূমিকা নিয়েছেন, এমনটাই জানানো হয়েছে রাষ্ট্রসঙ্ঘের এই পরিবেশ বিষয়ক প্রোগ্রাম বা ইউএনইপি-র তরফ থেকে।

এই বিষয়ে অন্যান্য খবর

প্লাস্টিক-দূষণে বিশ্বে কত নম্বরে কলকাতার গঙ্গা, শহরের কি হুঁশ ফিরবে


ফরাসি প্রেসিডেন্টের ক্ষেত্রে পরিবেশের জন্য বিশ্বজনীন চুক্তি এবং নরেন্দ্র মোদীর ক্ষেত্রে ২০২২-এর মধ্যে এককালীন ব্যবহারের প্লাস্টিক দূর করার অঙ্গীকার এই স্বীকৃতিতে বিশেষ ভূমিকা নিয়েছে। নিউ ইয়র্কে রাষ্ট্রসঙ্ঘের ৭৩তম সাধারণ সভার সঙ্গেই ‘চ্যাম্পিয়ন্স অফ দি আর্থ গালা’ অনুষ্ঠানে এই খেতাব প্রদান করা হবে বলে জানা গিয়েছে।